Създадена е на 22 август 1944 година в село Сборско, планината Кожух в Егейска Македония. Състои се от Народоосвободителен батальон „Стив Наумов“, един батальон от втора македонска ударна бригада и нови партизани от Битолско. Бригадата навлиза в рамките на Вардарска Македония и напада български части в района на Ресен и Битоля, гранични караули на планината Каймакчалан, Преспа, селата Покървеник, Шурленци, Стене, Подмочани. След като България преминава на страната на Съюзниците на 10 септември 1944 година бригадата влиза в рамките на Четиридесет и девета македонска дивизия на НОВЮ и започва да се сражава с немските сили по направлението Ресен-Битоля. На 4 септември бойците и освобождават Битоля, а между 15 и 18 септември Кичево и Заяс. През декември 1944 година настъпва реорганизации на частите на партизаните и част от състава на бригадата влиза в Осма македонска дивизия на КНОЮ, а друга част в Четиридесет и втора македонска дивизия на НОВЮ, част от Петнадесети корпус на НОВЮ. Към бригадата вместо това влиза четвърта албанска ударна бригада и бригадата става известна като седма македоно-албанска бригада. В рамките на Петнадесети корпус бригадата участва в пробивът на Сремския фронт и в освобождаването на Славонска Пожега и Загреб. Разформирована е през май 1945 година.